Muinsuskaitse Selts: nõukogude võim sõdis ka surnutega
Uwe Gnadenteich
reporter
8. mai 2017 22:48
VAATA GALERIID Hulgaliselt fotosid ja video:
http://tallinncity.postimees.e...
Eesti Muinsuskaitse seltsi liikmed ja Tallinna Ühisgümnaasiumi õpilased istutasid Kaitseväe kalmistule lilli, seltsi esimees Peep Pillak tutvustas talgulistele kalmistul leiduvaid mälestusmärke.
Pillaku sõnul rajati tänane Kaitseväe kalmistu tsaariajal, 19. sajandi lõpus garnisoni kalmistuna. Esimesed hauad kaevati kalmistu ühes nurgas asuva kabeli lähedusse. «Seal on hauatähiste seas näha üks suurem kivi, mis on pandud rongiõnnetuses hukkunud sõjaväelastele 1914. aasta veebruaris. See on kõige varasem hauatähis, mis säilinud. Kui Eesti sai iseseisvaks, kujunes tsaariaegne kalmistu sõjaväekalmistuks ja siia hakati matma eelkõige Vabadussõjas hukkunuid. Samuti Vabadussõjast osavõtnuid ja teisi sõjaväelasi,» rääkis Pillak.